*ՆԱԽԱԳԻԾ*

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ Ո Ւ Մ**

\_\_\_\_\_ ­\_\_\_\_\_\_\_\_\_\_\_\_\_**2022 թվականի N** \_\_\_\_\_\_\_\_ **Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2003 ԹՎԱԿԱՆԻ ՓԵՏՐՎԱՐԻ 6-Ի N 138-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

Ղեկավարվելով «Նորմատիվ իրավական ակտերի մասին» Հայաստանի Հանրապետության օրենքի 34-րդ հոդվածով, «Պետական ոչ առևտրային կազմակերպությունների մասին» Հայաստանի Հանրապետության օրենքի 13-րդ հոդվածի 2-րդ մասի դ կետով՝ Հայաստանի Հանրապետության կառավարությունը ***որոշում է.***

1. Հայաստանի Հանրապետության կառավարության 2003 թվականի փետրվարի 6-ի «Ագրոքիմիական ծառայություն» պետական ոչ առևտրային կազմակերպությունը վերանվանելու և գործառույթներ վերապահելու մասին» N 138-Ն որոշման (այսուհետ՝ որոշում) մեջ կատարել հետևյալ լրացումները.
	1. որոշման 3-րդ կետը լրացնել նոր՝ 5-րդ ենթակետով՝ հետևյալ բովանդակությամբ․

«5) Հայաստանի Հանրապետության կառավարության կողմից հաստատված ծրագրերին համապատասխան՝ գյուղատնտեսական նշանակության հողամասերի առքուվաճառքի, վարձակալության, փոխանակման և միավորման գործարքների իրականացում, գործարքի փաստաթղթերի նախապատրաստում և գործարքի կողմերի ներկայացուցչության ապահովում` համապատասխան լիազորագրերի հիման վրա (գործարքի միջնորդություն)»։

* 1. որոշմամբ հաստատված հավելվածի՝

ա․ 11-րդ կետը լրացնել նոր՝ 4-րդ ենթակետով՝ հետևյալ բովանդակությամբ՝

 «4) Հայաստանի Հանրապետության կառավարության հաստատած ծրագրերի համաձայն՝ հողերի օգտագործման արդյունավետության բարձրացումը՝ հողերի կոնսոլիդացման, ձեռքբերման, վաճառքի և միջնորդավորման միջոցով:

 բ․ 12-րդ կետը լրացնել նոր՝ 4-րդ ենթակետով՝ հետևյալ բովանդակությամբ՝

 «4) Հայաստանի Հանրապետության կառավարության հաստատած ծրագրերին համապատասխան՝ գյուղատնտեսական նշանակության հողերի չօգտագործման մակարդակի կրճատում, մասնատվածության մակարդակի նվազեցում, օգտագործման արդյունավետության բարձրացում և հողերի շուկայի զարգացում:»,

գ․ 13-րդ կետը լրացնել նոր՝ 13․1-ին ենթակետով՝ հետևյալ բովանդակությամբ՝

 «13․1) Հայաստանի Հանրապետության կառավարության կողմից հաստատված ծրագրերին համապատասխան՝ հողերի ձեռքբերման, վաճառքի, վարձակալության և միջնորդավորման միջոցով իրականացնում է գյուղատնտեսական նշանակության հողերի միավորման (կոնսոլիդացիայի) ծրագրեր, այդ ծրագրերի շրջանակներում իր կողմից ձեռք բերված հողերի բարելավման աշխատանքներ, ֆիզիկական և իրավաբանական անձանց հետ կնքում է հողային գործարքների վճարովի մատուցման պայմանագրեր»,

դ․ 14-րդ կետը լրացնել նոր՝ 6-րդ և 7-րդ ենթակետերով՝ հետևյալ բովանդակությամբ՝

 «6) Հայաստանի Հանրապետության կառավարության կողմից հաստատված ծրագրերին համապատասխան՝ գյուղատնտեսական նշանակության հողամասերի ձեռքբերման, վաճառքի, վարձակալության, փոխանակման և միավորման գործարքների իրականացում, գործարքի փաստաթղթերի նախապատրաստում և գործարքի կողմերի ներկայացուցչության ապահովում` համապատասխան լիազորագրերի հիման վրա (գործարքի միջնորդություն)»,

«7) Ֆիզիկական և իրավաբանական անձանց և անհատ ձեռնարկատերերին, համայնքներին պատկանող Հայաստանի Հանրապետության կառավարության կողմից հաստատված ծրագրերում չներառված հողատարածքներում բույսերի պաշտպանության, բույսերի կարանտին վնասակար օրգանիզմների դեմ պայքարի միջոցառումների իրականացում և բույսերի, բուսական արտադրանքի և կարգավորող այլ առարկաների վարակազերծում։

ե․ 29-րդ կետից հետո լրացնել նոր՝ 29․1-ին կետով՝ հետևյալ բովանդակությամբ՝

 «29․1. Սույն կանոնադրության 13-րդ կետի 13․1-ին ենթակետով նախատեսված գործառույթի իրականացման արդյունքում ձեռքբերված գյուղատնտեսական նշանակության հողերը կազմակերպությունն իրավունք ունի տիրապետել, տնօրինել և օգտագործել միայն հիմնադրի կողմից այդ գործառույթի իրականացման նպատակով հաստատված ծրագրերի պահանջներին համապատասխան.»։

1. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

 **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

 **ՎԱՐՉԱՊԵՏ՝ Ն. ՓԱՇԻՆՅԱՆ**